gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6407, del 29-11-2010 (2010/12088)

RESOLUCIÓ de 8 de novembre de 2010, de la Conselleria de Cultura i Esport, per la qual s'accepta la donació complementària dels fons fotogràfics de la família Roglá, realitzada per M. Gloria Roglá Navarro.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6407

Data del DOGV
:   29-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/12448


Data del document
:   08-11-2010

Organisme emissor
:   Conselleria de Cultura i Esport

Tipus de document
:   Resolució

RESOLUCIÓ de 8 de novembre de 2010, de la Conselleria de Cultura i Esport, per la qual s'accepta la donació complementària dels fons fotogràfics de la família Roglá, realitzada per M. Gloria Roglá Navarro. [2010/12942]  
M Gloria Roglá Navarro ha tingut la generositat d'oferir a la Generalitat, de manera gratuïta, la donació de la part dels fons fotogràfics de la família Roglá que són de la seua propietat, i que consisteix en 389 fotografies simples i estereoscòpiques sobre vidre i 4 negatius fotogràfics.  
D'acord amb l'informe de la Direcció General del Llibre, Arxius i Biblioteques, l'esmentada donació és de gran interés per a la Generalitat ja que n'incrementa el patrimoni bibliogràfic i documental.  
L'article 43.5 de la Llei 14/2003, de 10 d'abril, de Patrimoni de la Generalitat, estableix que l'acceptació d'herències, llegats i donacions a favor de la Generalitat, quan es referisca a béns mobles que integren el Patrimoni Cultural Valencià, correspon a la conselleria competent en matèria cultural.  
Fent ús de les competències que s'assignen a la Conselleria de Cultura i Esport pel Decret 119/2007, de 27 de juliol, pel qual s'aprova el Reglament Orgànic i Funcional de la Conselleria de Cultura i Esport, resolc:  
Primer  
Acceptar la donació de M. Gloria Roglá Navarro de la part complementària dels fons fotogràfics de la família Roglá que són de la seua propietat, les dades tècniques de la qual s'adjunten com a document inseparable d'aquesta resolució. El valor de l'esmentada donació es calcula en set mil huit-cents seixanta euros (7.860 euros).  
Segon  
Aquesta resolució produirà efectes des del moment de la notificació al donant, en els termes que preveuen l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 623 del Codi Civil.  
Tercer  
La present acceptació serà comunicada a la Conselleria d'Economia, Hisenda i Ocupació.  
València, 8 de novembre de 2010.- La consellera de Cultura i Esport: Trinidad M. Miró Mira.
Diari Oficial de la Generalitat Valenciana


Sumari del DOGV 6243, del 12-04-2010 (2010/3490)

Informació pública de declaració d'interés comunitari per a la implantació de tallers ocupacionals per a la rehabilitació de toxicòmans, del terme municipal d'Alacant.
-----------------------------------------------------------------------------------------------------------------------------------------------------------------------

### Dades del document

Número de DOGV
:   6243

Data del DOGV
:   12-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3490


Data del document
:   19-03-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Alacant
    * pla d'urbanisme

Informació pública de declaració d'interés comunitari per a la implantació de tallers ocupacionals per a la rehabilitació de toxicòmans, del terme municipal d'Alacant. [2010/3490]  
Pel fet d'haver-se admés a tràmit, d'acord amb el que preveu la Llei 10/2004 de 9 de desembre, de la Generalitat Valenciana sobre sòl no urbanitzable, l'expedient DIC-06/0574, declaració d'interés comunitari promoguda per l'Associació Repte a l'Esperança, per a la implantació de tallers ocupacionals per a la rehabilitació de toxicòmans, ubicada al polígon 17, parcel·la 153 partida la Canyada, del terme municipal d'Alacant, mitjançant aquest edicte se sotmet a informació pública l'expedient durant el termini de vint dies hàbils des de la publicació d'aquest edicte, dins del qual l'expedient pot ser examinat al Servei Territorial d'Urbanisme d'Alacant, siti a l'avinguda d'Aguilera, núm. 1, 5ª planta, d'aquesta capital.  
Alacant, 19 de febrer de 2010.- El director general d'Urbanisme: José María Selva Ros.
Diari Oficial de la Generalitat Valenciana


Sumari del DOGV 6402, del 22-11-2010 (2010/11320)

Notificació de la sentència dictada en el judici ordinari número 167/2009.
--------------------------------------------------------------------------

### Dades del document

Número de DOGV
:   6402

Data del DOGV
:   22-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11107


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el judici ordinari número 167/2009. [2010/11895]  
Judici ordinari 000167/2009  
Demandant: Iberdrola Distribución Eléctrica, SAU.  
Procuradora: María Luisa Sempere Martínez.  
Demandats: MM Servmanten, SL, i Francisco Morato Flores.  
María Clara Blat Ruiz, secretària judicial del Jutjat Mercantil número 1 de València, faig saber:  
Que en les actuacions de judici ordinari seguides davant d'aquest Jutjat sota el número 000167/2009, s'ha dictat la sentència de 13 d'octubre de 2009, que té l'encapçalament i la dispositiva que, literalment, són com segueix:  
«Sentència número 509  
València, 13 d'octubre de 2009.  
Salvador Vilata Menadas, magistrat jutge del Jutjat Mercantil número 1 de València ha vist aquestes actuacions de judici ordinari, registrades amb el número 167/2009 dels assumptes civils d'aquest Jutjat; sent parts l'entitat Iberdrola Distribución Eléctrica, SAU, representada per la procuradora senyora Sempere Martínez i assistida pel lletrat el senyor Martínez Badía, com a part demandant, y la mercantil MM Servmanten, SL, i Francisco Morato Flores, com a part demandada, declarada en rebel·lia, es procedeix, en nom del rei a dictar aquesta resolució.  
Dispositiva  
Estime la demanda promoguda per la procuradora senyora Sempere Martínez, en la representació que exerceix del seu mandant Iberdrola Distribución Eléctrica, SA, i condemne l'entitat mercantil MM Servmanten, SL, a pagar a la part actora la suma de cent nou mil amb cent setanta-dos amb cinquanta set cèntims (109.172,57 euros) de principal, més els interessos legals d'aquesta produïts des del dia 27 de gener de 2009 fins a fer-ne el pagament complet del deute; i declare a tots els efectes pertinents en dret la responsabilitat solidària de l'administrador societari Francisco Morato Flores, a qui condemne a sotmetre's a aquesta resolució; tot això amb la imposició del pagament de les costes processals causades a la part demandada.  
Notifiqueu aquesta resolució a les parts de forma legal i feu-los saber que s'hi pot interposar un recurs d'apel·lació per a l'Audiència Provincial de València, que cal preparar dins del termini de cinc dies.  
Aquesta és la meua sentència, que pronuncie, mane i firme».  
Publicació. La sentència anterior ha sigut dictada i firmada pel magistrat jutge que la subscriu, mentre celebrava audiència pública en el dia de la data. En done fe.  
I perquè valga de notificació als demandats MM Servmanten, SL, i Francisco Morato Flores, en parador desconegut, expedisc aquest edicte.  
València, 8 d'octubre de 2010.- La secretària judicial: María Clara Blat Ruiz.
Diari Oficial de la Generalitat Valenciana


Sumari del DOGV 6307, del 09-07-2010 (2010/7211)

Informació pública del procés de participació pública de l'estudi d'integració paisatgística per al projecte de construcció d'una planta de tractament d'osmosi inversa a Albalat dels Sorells.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6307

Data del DOGV
:   09-07-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/7211


Organisme emissor
:   Omnium Iberico, SA

Tipus de document
:   Anunci

Informació pública del procés de participació pública de l'estudi d'integració paisatgística per al projecte de construcció d'una planta de tractament d'osmosi inversa a Albalat dels Sorells. [2010/7211]  
A l'efecte que disposa l'article 15 del Reglament de Paisatge de la Comunitat Valenciana, aprovat pel Decret 120/2006 del Consell, en relació amb els articles 13, 48 i 52, es comunica l'inici del procés de participació pública de l'estudi d'integració paisatgística per al projecte de construcció d'una planta de tractament d'osmosi inversa al terme municipal d'Albalat dels Sorells.  
El punt de contacte per a obtindre informació serà l'Ajuntament d'Albalat dels Sorells, plaça del Castell, 2, 46798 Albalat dels Sorells, en horari d'atenció al públic.  
Durant el termini d'un mes des de la publicació d'aquest anunci en el Diari Oficial de la Comunitat Valenciana, els interessats podran consultar la memòria del pla de participació pública, tant en el punt de contacte esmentat com en la pàgina web de l'Ajuntament d'Albalat del Sorells, , així com presentar suggeriments i al·legacions; hi haurà a la disposició d'aquests un model d'instància en el punt de contacte esmentat.  
Albalat dels Sorells, 16 de juny de 2010.- El gerent: Francisco Luis Zorrilla Soriano.
Diari Oficial de la Generalitat Valenciana


Sumari del DOGV 6275, del 26-05-2010 (2010/5888)

CORRECCIÓ d'errades de l'Orde de 15 de juliol de 2009, de la Conselleria d'Educació, per la qual es convoquen diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6275

Data del DOGV
:   26-05-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/5888


Data del document
:   07-05-2010

Organisme emissor
:   Conselleria d'Educació

Tipus de document
:   Correcció d'errades

Anàlisi jurídica

 Descriptors 

:   * centre d'investigació
    * personal d'investigació
    * projecte d'investigació
    * investigació científica

CORRECCIÓ d'errades de l'Orde de 15 de juliol de 2009, de la Conselleria d'Educació, per la qual es convoquen diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana  
 [2010/5888]  
Publicada en el Diari Oficial de la Comunitat Valenciana l'Orde de 15 de juliol de 2009, de la Conselleria d'Educació, per la qual es convoquen diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana (DOCV núm. 6063, de 23.07.2009), s'ha advertit l'error consistent en l'omissió de la menció que la línia de subvenció T5768 es troba cofinançada pel FEDER. Per tant, es procedix a la seua correcció:   
En la pàgina 29.081 del DOCV de referència, en l'article 2 de l'esmenada orde, s'ha d'incloure un nou paràgraf, amb la següent redacció:   
«La línia T5768 es troba cofinançada pel FEDER. L'adjudicació d'una ajuda a càrrec d'esta línia implica l'aparició en la llista pública prevista en l'article 7, apartat 2, lletra d del Reglament (CE) 1828/2006 de la Comissió, de 8 de desembre de 2006.»  
València, 7 de maig de 2010.  
El conseller d'Educació  
Alejandro Font de Mora Turón
Diari Oficial de la Generalitat Valenciana


Sumari del DOGV 6367, del 01-10-2010 (2010/10088)

RESOLUCIÓ de 23 de setembre de 2010, de la Direcció General de Transports i Logística de la Conselleria d'Infraestructures i Transport, per la qual cessa com a president de la Junta Arbitral de Transports d'Alacant Manuel Gálvez Acero.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6367

Data del DOGV
:   01-10-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/10222


Data del document
:   23-09-2010

Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 23 de setembre de 2010, de la Direcció General de Transports i Logística de la Conselleria d'Infraestructures i Transport, per la qual cessa com a president de la Junta Arbitral de Transports d'Alacant Manuel Gálvez Acero. [2010/10665]  
De conformitat amb el que disposa l'article tercer del Decret 46/1991, de 20 de març, del Consell de la Generalitat Valenciana, pel qual s'establix el nombre, la composició i les normes de funcionament de les juntes arbitrals del transport a la Comunitat Valenciana, el director general de Transports i Logística de la Conselleria d'Infraestructures i Transport ha resolt el cessament, per motiu de jubilació, com a president en la Junta Arbitral d'Alacant, de Manuel Gálvez Acero.  
València, 23 de setembre de 2010.- El director general de Transports i Logística: Vicente Dómine Redondo.
Diari Oficial de la Generalitat Valenciana


Sumari del DOGV 6311, del 15-07-2010 (2010/7988)

Informació pública de l'informe de sostenibilitat ambiental elaborat pel procediment de revisió del pla general.
----------------------------------------------------------------------------------------------------------------

### Dades del document

Número de DOGV
:   6311

Data del DOGV
:   15-07-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/7988


Organisme emissor
:   Ajuntament de Nules

Tipus de document
:   Anunci

Informació pública de l'informe de sostenibilitat ambiental elaborat pel procediment de revisió del pla general. [2010/7988]  
El Ple de l'Ajuntament en la sessió ordinària de data 24 de juny de 2010, va adoptar entre altres l'acord següent:  
«Informació pública de l'informe de sostenibilitat ambiental elaborat en el procediment de revisió del Pla General de Nules».  
Primer. Sotmetre a informació pública, durant un termini de 45 dies hàbils mitjançant la inserció d'un anunci en un diari d'informació general editat a la Comunitat Valenciana i en el Diari Oficial de la Comunitat Valenciana, l'informe de sostenibilitat ambiental del Pla General d'Ordenació Urbana de Nules, redactat per la mercantil Urbemed Ingeniería y Paisaje, SL, a l'efecte de que el públic interessat i les administracions públiques afectades puguen examinar-lo i formular les observacions i els suggeriments que consideren convenients de conformitat amb el que disposen els articles 10 i 11 de la Llei 9/2006, de 28 d'abril, sobre Avaluació dels Efectes de Determinats Plans i Programes en el Medi Ambient.  
El termini d'informació pública assenyalat començarà a comptar des de l'endemà de la publicació del corresponent anunci en el Diari Oficial de la Comunitat Valenciana.  
Segon. La documentació assenyalada es podrà consultar a l'Àrea d'Urbanisme de l'Ajuntament de Nules, situada a l'edifici de la Cambra Agrària (carrer Colom, núm. 16, primera planta), en horari d'atenció al públic, de 09.00 a 14.00 hores, de dilluns a divendres, i en la pàgina web de l'Ajuntament de Nules (Ajuntament / Documentació / Urbanisme / Planejament en tramitació, Planejament general / Concert previ).   
Cosa que es fa pública perquè en prengueu coneixement i als efectes oportuns.  
Nules, 25 de juny de 2010.- L'alcalde: Mario Ángel García Báscones.
Diari Oficial de la Generalitat Valenciana


Sumari del DOGV 6357, del 17-09-2010 (2010/9932)

Extracte de les bases específiques que regiran en la provisió, en propietat, de les places vacants incloses en les ofertes d'ocupació pública de 2005 i 2007.
-------------------------------------------------------------------------------------------------------------------------------------------------------------

### Dades del document

Número de DOGV
:   6357

Data del DOGV
:   17-09-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/9932


Data del document
:   07-09-2010

Organisme emissor
:   Ajuntament de Sueca

Tipus de document
:   Extracte

Descriptors 

:   * Sueca
    * concurs administratiu

Extracte de les bases específiques que regiran en la provisió, en propietat, de les places vacants incloses en les ofertes d'ocupació pública de 2005 i 2007.  
 [2010/9932]  
En el Butlletí Oficial de la Província de València núm. 84, de 10 d'abril de 2010, i en el núm. 73, de 27 de març de 2010, apareixen publicades íntegrament les bases específiques que regiran en la provisió de les places vacants incloses en les ofertes d'ocupació pública 2005 i 2007, respectivament:   
Funcionaris:  
Una plaça d'enginyer industrial.  
Una plaça de tècnic superior promoció lingüística.  
Una plaça de tècnic superior recaptador.  
Una plaça de psicòleg (UPC).  
Una plaça d'assistent social.  
Una plaça de fisioterapeuta.  
Tres places de tècnic auxiliar biblioteca.  
Una plaça de tècnic auxiliar arxiu.  
Una plaça de tècnic auxiliar repartiment/recaptació.  
Dos places d'inspector de rendes i exaccions.  
Una plaça d'inspector de consum.  
Set places d'administratiu.  
Dos places d'administratiu (2a activitat policia local).  
Cinc places d'oficial de cementeri.  
Cinc places d'oficial especialista manteniment.  
Una plaça d'oficial conductor.  
Una plaça de conserge.  
Les instàncies sol·licitant prendre part en les proves selectives per a cobrir les referides places podran presentar-se en Registre General de l'Ajuntament de Sueca, en el termini de 20 dies naturals, comptadors a partir de l'endemà de la publicació de la convocatòria en el Butlletí Oficial de l'Estat.  
Sueca, 7 de setembre de 2010.- L'alcalde: Joan Baldoví Roda.
Diari Oficial de la Generalitat Valenciana


Sumari del DOGV 6327, del 06-08-2010 (2010/8115)

Informació pública de la proposta de modificació de determinats paràmetros urbanístics del Pla General d'Ordenació Urbana, a l'illa que cau als carrers Espronceda, Víctor Espinós, Santa Rosa, Mestre Espí y Pont de Sant Roc.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6327

Data del DOGV
:   06-08-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8115


Data del document
:   05-07-2010

Organisme emissor
:   Ajuntament d'Alcoi

Tipus de document
:   Anunci

Descriptors 

:   * Alcoi
    * pla d'urbanisme
    * administració local

Informació pública de la proposta de modificació de determinats paràmetros urbanístics del Pla General d'Ordenació Urbana, a l'illa que cau als carrers Espronceda, Víctor Espinós, Santa Rosa, Mestre Espí y Pont de Sant Roc. [2010/8115]  
En compliment del que disposen els articles 90 i 83.2.a) de la Llei 16/2005, de 30 de desembre, de la Generalitat, Urbanística Valenciana, es fa saber que el Ple de l'Ajuntament, en sessió celebrada el dia 25 de juny de 2010, va acordar sotmetre a informació pública, durant el període d'un mes, mitjançant la inserció d'edictes en el Diari Oficial de la Comunitat Valenciana i en un diari no oficial d'àmplia difusió en la ciutat, la proposta de determinats paràmetres urbanístics del Pla General d'Ordenació Urbana d'Alcoi, sobre l'illa situada entre els carrers Espronceda, Víctor Espinós, Santa Rosa, Mestre Espí i Pont de Sant Roc.   
Durant el període d'informació pública es podran formular les al·legacions que convinguen als drets dels particulars.  
La documentació referida está dipositada per a la seua consulta pública, al Departament d'Urbanisme d'aquest ajuntament, de 10.00 a 13.30 hores, els dies hàbils d'oficina.  
Alcoi, 5 de juliol de 2010.- L'alcalde: Jorge Sedano Delgado.
Diari Oficial de la Generalitat Valenciana


Sumari del DOGV 6390, del 04-11-2010 (2010/11708)

Notificació de la sentència dictada en el judici verbal número 1987/2009.
-------------------------------------------------------------------------

### Dades del document

Número de DOGV
:   6390

Data del DOGV
:   04-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11041


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el judici verbal número 1987/2009. [2010/11832]  
Judici verbal 001987/2009  
Part demandant: Emivasa.   
Part demandada: Isidoro Serrano Ugeda i Miguel López Folgado.  
Sobre: altres verbals.   
En el judici a què es fa referència s'ha dictat la resolució que té el text que, literalment, és com segueix:  
«Sentència número 214/2010   
Jutge que la dicta: Juan Carlos Mompó Castañeda.  
Lloc: València.  
Data: 15 de setembre de 2010.  
Demandant: Emivasa.  
Advocat: Ignacio López Arbide.  
Procuradora: Mª Gloria Benlloch Soriano.  
Demandats: Isidoro Serrano Ugeda i Miguel López Folgado.  
Vistos els articles esmentats i tots altres que hi són aplicables de manera general i pertinent,  
Dispositiva  
Estime de forma íntegra la demanda formulada per la procuradora dels tribunals senyora Benlloch Soriano, en nom i representació de l'entitat Emivasa, contra Isidoro Serrano Ugeda i Miguel López Folgado, i declare resolt el contracte de subministrament i manteniment d'un comptador subscrit entre l'actora i Isidoro Serrano Ugeda, al qual condemne a pagar la suma de 369,75 € més els interessos legals, i ordene que es prenguen totes les mesures que calguen a aquest efecte, fins i tot a permetre a l'entitat demandant entrar a l'habitatge esmentat, i condemne també Miguel López Folgado a sotmetre's a la resolució d'entrada en domicili del carrer Pare Urbano, número 20, 26a, de València; tot això, amb la imposició expressa de costes a la part demandada.   
Contra aquesta resolució es pot interposar un recurs d'apel·lació, de què coneixerà l'Audiència Provincial, que caldrà preparar davant d'aquest Jutjat dins del termini dels cinc dies següents a la notificació, on s'ha d'esmentar la resolució objecte d'apel·lació i es manifeste la voluntat d'interposar-hi un recurs, amb la indicació dels pronunciaments que s'impugnen, de conformitat amb el vigent article 457 de la Llei d'Enjudiciament Civil 1/2000, de 7 de gener.   
Aquesta és la meua sentència, que pronuncie, mane i firme».   
Atés que es desconeix el domicili o la residència actuals de la part demandada, mitjançant la resolució del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència a Isidoro Serrano Ugeda i Miguel López Folgado.  
València, 15 de setembre de 2010.- El secretari judicial: Juan Ignacio Solaz Duchenne.